Жријеб за Европско првенство у фудбалу 2020. одржан је 30. новембра 2019, у 18:00, по Средњоевропском времени, CET (19:00 по локалном, Источноевропском времену — EET) у конвекционом центру Ромекспо, у Букурешту, Румунија. На жријебу су учествовале 24 репрезентације, које су биле подијељене у четири шешира по шест репрезентације. С обзиром на то да су се плеј оф утакмице за пласман на првенство играле након жријеба, на самом жријебу нису биле познате све репрезентације учеснице, тако да су четири репрезентације означене као побједници плеј офа од А до Д. Ако би постојале групе које не могу да буду одређене на жријебу, одржао би се нови жријеб, након утакмица плеј офа, 1. априла 2020. године, али је УЕФА објавила да додатни жријеб неће бити потребан, након што је било познато 20 репрезентација које су се директно пласирале и 16 репрезентација које учествују у плеј офу.